**Referat fra kommunedirektørkollegiet**

**20.09.24**

|  |
| --- |
| **Tid og sted:** Fredag 20. september, Rådhusstua i Skien rådhus 0830 - 1130  **Medlemmer**:  Konst. Kommunedirektør i Bamble: Birgit Sannes  Kommunedirektør i Drangedal: Hans Bakke  Konst. Kommunedirektør i Kragerø: Marianne Stærk Gurrick (fra 1030)  Konst. Rådmann i Porsgrunn: Per Sortedal  Kommunedirektør i Siljan: Jan Sæthre  Kommunedirektør i Skien: Karin G. Finnerud  **Andre** Grenlandssamarbeidet: Arve Høiberg Samhandlingskoordinator Silje Brugger Budal |

|  |  |
| --- | --- |
| Saksnr. | Kommunedirektørkollegiet |
| Orientering |  |
| 53/24 | **Referat fra Kommunedirektørkollegiet 20. august 2024**  Referat følger som vedlegg**.** Konklusjon: Referatet vedtatt |
| 54/24 | **Felles barnehagemyndighet** Se vedlagt diskusjonsgrunnlag utarbeidet av Bamble kommune. Saken ble lagt frem for drøftelse Konklusjon: Arbeidet med prosjektet avsluttes. Sekretariatet får i oppgave å utarbeide forslag til mandat for en samarbeidsløsning. |
| 55/24 | **Kompetansesenter Miljø og Helse -avvikling** Kompetansesenter Miljø og Helse as ble registrert slettet i Brønnøysundregisteret 14. august 2024. Det er gitt melding om følgende oppgjør: Saldo på bankkonto pr. 03.09.2024 er kr.104 498,14  Det er totalt 3 000 aksjer i selskapet fordelt slik:   1. Det kommunale oppgavefellesskapet – 1 000 aksjer 2. Sykehuset Telemark HF – 1 000 aksjer 3. Universitetet i Sørøst-Norge – 1 000 aksjer   Da blir fordelingen av kr. 104 498,14 slik:   1. Det kommunale oppgavefellesskapet                       kr. 34 832, 70 2. Sykehuset Telemark HF                                            kr. 34 832,70 3. Universitetet i Sørøst-Norge                                        kr. 34 832,70   Konklusjon: Melding om avvikling gis i årsrapport for oppgavefellesskapet 2024, med tapsføring av aksjekapitalen kr. 50 000 justert for inngående kr. 34 832,70. |
| 56/24 | **Partnerskap i Telemark Helsefellesskap 26. september 2024**  Det ble henvist til utsendt agenda, innspill til samarbeidsavtalen og tildelingskriterier for utlysning av rekrutterings- og samhandlingstilskudd 2024. Samhandlingskoordinator Silje Brugger Budal orienterte.  Konklusjon: kommunedirektørene er fornøyde med at forhandlingsutvalget i samarbeidsavtalen er tatt ut. Helsesjefskollegiet får i oppgave å søke om rekrutterings- og samhandlingsmidler for 2024. |
| 57/24 | **Arendalsuka 2025**  Notat om forslag til ramme 2025 var utsendt. Regnskap for 2024 ble fremvist under møtet.  Saken ble lagt frem for drøftelse.  Konklusjon: Utsendt notat legges frem for Ordførerkollegiet med ulike alternativene. Grenlandssamarbeidets deltakelse under Arendalsuka fastsettes av Ordførerkollegiet 4. oktober |
| 58/24 | **Anbud om Konsulentbistand - Kraftbehov Grenlandskommunene 2030 og 2050** Det ble henvist til utsendt Konkurransegrunnlag for åpen tilbudskonkurranse etter forskriftens del I for anskaffelse av Konsulentbistand til kunnskapsinnhenting med forslag til ny energiproduksjon og energieffektivisering for kommunene i Grenland i et kortsiktig (2030) og Langsiktig (2050) perspektiv. Frist var 16. september og det var innkommet 7 tilbud.  Kommunedirektør Hans Bakke understreket vedtaket i Drangedal kommunestyre om vedtaket mot vindkraft.  Konklusjon: Sekretariatet har i oppgave velge ut vinner av anbudet. Utvelgelsen skjer etter prosess i en arbeidsgruppe bestående av representanter fra Skien og Porsgrunn kommuner, samt konsulent bistand fra GKI. |
| 59/24 | **Etablererveiledning i Grenland, i samarbeid med Telemark fylkeskommune**  Det henvises til utsendt notat med forslag til innhold og finansiering, samt samarbeidsavtalen og protokollen fra representantskapsmøtet i Start i Grenland fra 30. august.  Konklusjon: Grenlandssamarbeidet utlyser anbud for tjenesten, som det foreslåes i notatet, om vedtak fra Telemark fylkeskommune foreligger medio oktober. |
| 60/24 | **Oppløsning av Oppgavefellesskapet Start i Grenland i Start i Grenland** KDK ble forelagt referat fra representantskapsmøtet i Start i Grenland og samarbeidsavtalen.  Saken ble lagt frem for informasjon og drøftelse.  Konklusjon: Sekretariatet utarbeider forslag til sak om avvikling av oppgavefellesskapet, som sendes kommunedirektørene mandag 23. september. |
| 61/24 | **Kommunenes strategiske forskningsorgan, KSF – søknad om deltakelse med KommuneHelse 2024 for Grenlandskommunene og Nome kommune**  Søknaden som er utarbeidet av Telemarkforskning ble ettersendt onsdag 17. september.  Samhandlingskoordinator Silje Brugger Budal orienterte om innholdet i søknaden. Saken ble tatt til orientering. |
| 62/24 | **Prosjektskjønnsmidler -Grenlandssamarbeidet mot 2030**  Notatet om bruk av prosjektskjønnsmidlene til interkommunal tjenesteutvikling innen helse, lå til grunn for saken.  Samhandlingskoordinator Silje Brugger Buddal informerte om innholdet i studieturen for Helsesjefskollegiet i desember. De ble videre gitt informasjon om hvordan sekretariatet vurderer videre arbeid med interkommunal tjenesteutvikling og prosjektet «Grenlandssamarbeidet mot 2030». Saken ble tatt til orientering. |
| 63/24 | **Eventuelt**  **USN**  Sekretariatet orienterte om møte med USN om samarbeidsavtale. USN ønsker å drøfte partnerskapsavtale med ordførerkollegiet 1. november. Kommunedirektørkollegiet blir forelagt et forslag til videre prosess og rammeverk  **Møtedatoer 2025**  Endelig fastsettelse av møtedatoer for Grenlandsrådet og ordførerkollegiet fastsettes 4. oktober av ordførerne  Kommunedirektørkollegiet legger sine møtedager til tirsdager for 2025.  **Ny profil for Grenlandssamarbeidet**  Det ble vist ny profil med oppsett for PowerPoint, brev ark etc.  **Felles formannskapsmøte**  Det ble orientert om politisk ønske om å arrangere et felles formannskapsmøte i februar/mars 2025. Tema for felles møtet som ble drøftet var fremlegg av rapporten om Kunnskapsinnhenting med forslag til energiproduksjon og energieffektivisering for kommunene i Grenland i et kortsiktig (2030) og langsiktig (2050) perspektiv. Forslaget om tema oversendes Ordførerkollegiet 4. oktober. |